Wat is Voetspore? Dis die sigbare merke wat dag vir dag verklap waar ons was. Voetspore in die grond, voetspore in die lewe, al die merke wat ons agterlaat,
As die lewensvoetspore maar net so maklik weggewas kan word soos dié wat jy op nat sand kry sou die lewe baie makliker gewees het maar helaas dit is nie: Elke spoor los ‘n unieke afdruk soos ‘n vingerafdruk agter en sekere goed laat die alarm in jou afgaan ………..sonder waarskuwing.
Ons kry traumatiese belewenisse waar die skielike dood van ‘n geliefde so diep in jou sny dat die spore daarvan nooit verdof nie.
Soms verstaan ons nie die rye spore nie en snap ons nie die lesse wat dit vir ons agter laat nie. Dit is soms so raaiselagtig dat dit jou in verwarring laat en jy net nie die sin daarin kan raaksien nie. Jare terug het iemand, kom ons noem haar Susan, ook so ‘n traumatiese tyd beleef toe hul besigheid toegemaak het. Mense het gesê: “maar dit is mos nie so erg nie, beweeg aan en stof dit af, laat dit soos water van ‘n eend se rug van jou afrol.” Makliker gesê as gedaan, want u sien, toe hul die besigheid begin het, het hul uit ‘n lang tyd van werkloosheid gekom. Daar is dan so baie vooraf gebid. Daardie besigheid was soos ‘n kosbare baba wat hul in die lewe geroep het en gesien groei
Elkeen van ons hanteer die spore op ‘n ander manier; wees gewaarsku: alkohol of pille vrywaar jou nie en is nie die oplossing nie.